
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 833 


26 Σεπτεμβρίου 2002 


ΑΠΟΦΑΣΕΙΣ 

Αριθ. 1066048/6444/Β0010 

Καθορισμός ορίων αιγιαλού - παραλίας στην περιοχή 
«Αγία Ερμιόνη» - Θυμιανά, Δήμου Αγίου Μηνά, Νή¬ 
σου Χίου, Νομού Χίου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285 τ.Α'/ 
19.12.2001) «περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις του άρθρου 19 παράγραφος 5 Ν. 
2344/95, του άρθρου 52 παράγραφος 6 Ν. 2218/94, του 
άρθρου 4 παρ.7 του Ν. 2240/94, δυνάμει των οποίων αρ¬ 
μοδιότητες του Υπουργείου Οικονομικών που είχαν μετα- 
βιβασθεί στους Νομάρχες ανήκουν στον Περιφερειακό 
Δ/ντή, σε συνδυασμό με αυτές του άρθρου 14 παρ.2 του 
Ν.2399/96 με τις οποίες προβλέπεται η κατάργηση των 
θέσεων των Περιφερειακών Δ/ντών και οι αρμοδιότητες 
περιέχονται στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Διευθυ¬ 
ντή. 

5. Τιςδιατάξειςτωνπαρ. 2 και του άρθρου 1 του Ν. 2503/ 
97 «Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107 τ.Α'), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών που 
συγκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997 Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα Υ¬ 
πηρεσιών του Υπουργείου Οικονομικών, μεταφέρονται α¬ 
πό 1.9.1997 στον Υπουργό Οικονομικών. 


7. Την υπ’αριθμ. 1100383/1330/Α0006/31.10.2001 (ΦΕΚ 
1485 τ.Β /31.10.2001) κοινή απόφαση των Πρωθυπουρ¬ 
γού και Υπουργού Οικονομικών, περί καθορισμού αρμο¬ 
διοτήτων των Υφυπουργών Οικονομικών. 

8. Την υπ’ αριθμ. 1115093/1378/Α0006/17.12.2001 (ΦΕΚ 
1720 τ.Β'/21.12.2001) απόφαση του Υφυπουργού Οικονο¬ 
μικών, περί μεταβίβασης αρμοδιοτήτων στο Γενικό Γ ραμ¬ 
ματέα, στους Γ ενικούς Διευθυντές κ.λ.π. του Υπουργείου 
Οικονομικών. 

9. Την από 3/6/2002 έκθεση της Επιτροπής καθορισμού 
των ορίων αιγιαλού - παραλίας στη θέση «Αγία Ερμιόνη» - 
θυμιανά» και το από Μάϊο 2002 τοπογραφικό διάγραμμα, 
κλίμακας 1:500 το οποίο έχει συνταχθεί από τον Πολ. Μη¬ 
χανικό Λυπάρη Σωκράτη σε μία (1) πινακίδα και θεωρήθη¬ 
κε από την τοπογρ. Μηχανικό Δημητράκη Λεμονιά την 
3.6.2002. 

10. Το υπ’ αριθμ. 544.5/391 /02/Αρ. Σχ. 931/19.7.2002 έγ¬ 
γραφο του Γενικού Επιτελείου Ναυτικού, αποφασίζουμε: 

Επικυρώνουμε την από 3.6.2002 έκθεση της κατά το άρ¬ 
θρο 3 του Ν. 2971/2001 αρμοδίας Επιτροπής για τον κα¬ 
θορισμό των ορίων αιγιαλού παραλίας στη θέση «Αγία Ερ¬ 
μιόνη - θυμιανά και το από Μάϊο 2002 τοπογραφικό διά¬ 
γραμμα, κλίμακας 1:500, το οποίο έχει συνταχθεί από τον 
Λυπάρη Σωκράτη, σε μία (1) πινακίδα και θεωρήθηκε από 
την Δημητράκη Λεμονιά την 3.6.2002. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 50, 51, 52, 53, 54, 55, 56, 57, 58, 59, 
60,61,62,63,64, 65,66,67,68. 

Η οριογραμμή της παραλίας με συνεχή κίτρινη πολυγω¬ 
νική γραμμή, με στοιχεία 50', 51', 52', 53', 54', 55', 56', 57', 
58', 59', 60', 61', 62', 63', 64', 65', 66', 67', 68'παράλληλη της 
οριογραμμής του Αιγιαλού σε σταθερή απόσταση 10 μέ¬ 
τρων. 

Δεν υφίσταται παλαιός Αιγιαλός. 

Η απόφαση αυτή μαζί με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Αθήνα, 4 Σεπτεμβρίου 2002 

Με εντολή Υφυπουργού 
Ο Γενικός Διευθυντής Δημ. Περιουσίας 
και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ- ΠΑΡΑΛΙΑΣ 
(ΑΡΘΡΑ 3 και 5 ΝΟΜΟΥ 2971/2001) 

Για τον καθορισμό για πρώτη φορά των ορίων του αι- 
γιαλού και της παραλίας στην περιοχή «ΑΓΙΑ ΕΡΜΙΟΝΗ» - 
Θυμιανά, Δήμου Αγ. Μηνά, Νήσου Χίου, του Νομού Χίου 

Στη Χίο σήμερα 3 - Ιουνίου - 2002 οι υπογεγραμμένοι: 

1. Τσούρος Νικόλαος - Εφοριακός ΠΕ/Α' Αναπληρωτής 
Προϊστάμενος της Κτηματικής Υπηρεσίας Δημοσίου του 
Νομού Χίου, ως Πρόεδρος. 

2. Δημητράκη Λεμονιά -Τοπογράφος Μηχανικός ΠΕ/Δ' 
υπάλληλος της Κτηματικής Υπηρεσίας Δημοσίου Νομού 
Χίου , ως μέλος. 

3. Χρόνης Αναστάσιος - Πλοίαρχος Λ.Σ. Κεντρικός Λιμε¬ 
νάρχης Ν.Χίου με νόμιμο αναπληρωτή του τον Παριάρο 
Μιχάλη Αντιπλοίαρχο Λ.Σ., ως μέλος. 

4. Μενδωνίδης Σταμάτης - Διευθυντής της Δ/νσης 
Πολεοδομίας Νομαρχιακής Αυτοδιοίκησης Χίου με ανα¬ 
πληρωτή τον νόμιμο αναπληρωτή του, ως μέλος. 

5. Δουλδούρης Ευστράτιος - Διευθυντής Χωροταξίας 
και Περιβάλλοντος της Γ ενικής Γ ραμματείας της Περιφέ¬ 
ρειας με αναπληρωτή τον Καρατζά Ιωάννη πολιτικό μηχα¬ 
νικό υπάλληλο της ίδιας Υπηρεσίας, ως μέλος, αποτελού- 
ντες την επιτροπή καθορισμού των ορίων Αιγιαλού και 
Παραλίας δυνάμει του άρθρου 3 του Ν. 2971/01, ορισθέ- 
ντες δια της υπ’αριθ. 952/20.3.2002 απόφασης του Προϊ¬ 
στάμενου της Οικονομικής Επιθεώρησης Β.Αιγαίου, συ- 
γκλιθείσα, ύστερα από πρόσκληση του Προέδρου της Ε¬ 
πιτροπής, μεταβήκαμε στην προαναφερθείσα περιοχή 
στις 27 Μάίου 2002. 

Λαβόντες υπόψιν: 

1. Την από 20 Μάίου 2002 αίτηση του Σωκράτη Λυπαρή 
δια της οποίας, ζητείται ο καθορισμός των ορίων του αι- 
γιαλού - παραλίας στην ανωτέρω περιοχή. 

2. Το από Μάιο 2002 Τοπογραφικό Διάγραμμα του Σω¬ 
κράτη Λυπαρή Διπλ. Πολιτικού μηχανικού με Αριθ. Μη¬ 
τρώου 17100 σε κλίμακα 1/500, που ελέγχθηκε για την α¬ 
κρίβεια της αποτύπωσης στις 27 Μάίου 2002 από τη Δη¬ 
μητράκη Λεμονιά - Τοπογράφο μηχανικό ΠΕ/Δ' υπάλληλο 
της Κτηματικής Υπηρεσίας Δημοσίου και θεωρήθηκε στις 
3 Ιουνίου 2002 από την Δημητράκη Λεμονιά - Τοπογράφο 
μηχανικό της Κτηματικής Υπηρεσίας Δημοσίου Ν. Χίου, ό¬ 
πως το άρθρο 20 του Ν. 719/77 και το με αριθ. Πρωτ. 
1121409/35/1/24.1.2000 έγγραφο της Γεν. Δ/νσης Δ.Π. 
και Εθικών Κληρ/των - Δ/νση Τεχνικών Υπηρεσιών και Στέ¬ 
γασης του Υπουργείου Οικονομικών ορίζει. 

3. Τις διατάξεις του Ν. 2971/2001, όπως αυτός ισχύει 
σήμερα. 

4. Την αντίληψη που σχηματίσαμε από την επιτόπια με¬ 
τάβαση μας περί του πλάτους της βρέχόμενης ζώνης της 
ξηράς και των λοιπών συναφών στοιχείων ήτοι: 

Α) Περιγραφή μορφολογίας εδάφους: Η περιοχή είναι 
βραχώδης στο μεγαλύτερο μήκος της ακτογραμμής με 
ψαμιτική σύσταση καιημιπεδινή στον οικισμό. Η κλίση του 
εδάφους είναι μεγάλη. Η πολύχρονη διάβρωση του ψαμί- 
τη έχει δημιουργήσει αμμώδη ακτή πολύ μικρού πλάτους. 


Η βλάστηση που υπάρχει περιλαμβάνει καλωπιστικά δέ¬ 
ντρα (αλμυρίκια) και θάμνους. Δεν υπάρχουν κτίσματα, ε¬ 
ντός της ζώνης του αιγιαλού, σε όλο το μήκος της υπό κα¬ 
θορισμό περιοχής. Δεν υπάρχουν ενδείξεις και μαρτυρίες 
που να δείχνουν την ύπαρξη παλαιού αιγιαλού. 

Β) Κατάσταση ακτής: Η κατάσταση της ακτής είναι 
βραχώδης με διαβρώσεις περιορισμένου χαρακτήρα. 

Γ) Κατάσταση θαλάσσιου γώρου: Ο θαλάσσιος χώρος 
έχει βάθος της τάξης των 3-4 μέτρων για απόσταση 50-60 
μέτρα από την ακτή , μετά βαθαίνει στα 11 μέτρα και φτά¬ 
νει στο βάθος των 24-27 μέτρων. 

Η σύσταση του είναι βραχώδης όμοια με την κατάστα¬ 
ση της ακτής. 

Ύφαλοι και ξέρες: Δεν υπάρχουν. Το ανάπτυγμα του 
πελάγους είναι μικρό εξ αιτίας του προσανατολισμού και 
της θέσης της περιοχής. 

Δ) Παλίρροιες: Δεν παρατηρούνται. Τα θαλάσσια ρεύ¬ 
ματα που υπάρχουν έχουν διεύθυνση από Νότο προς 
Βορρά και έχουν μικρή ένταση της τάξης των 0,5 μίλι/ώ¬ 
ρα. 

Ε) Επικρατούσες καιρικές συνθήκες: Επικρατούν οι ί¬ 
διες καιρικές συνθήκες που επικρατούν σε όλο το Β.Α. Αι¬ 
γαίο. Οι επικρατούντες άνεμοι έχουν Β.Α. διεύθυνση και η 
ένταση τους δεν ξεπερνά τα 8 όθαυίοάε που όμως συγκε¬ 
κριμένα στην υπό χάραξη περιοχή σπάει στα 6 όθαυίοάδ, 
εξαιτίας της μορφολογίας της ακτής (ύπαρξη μικρών φυ¬ 
σικών κόλπων). 

Η υπό χάραξη περιοχή είναι επίσης εκτεθειμένη στους 
Ν.Α. ανέμους (Σορόκος),η ένταση των οποίων δεν ξεπερ¬ 
νά τα 8 όΘ3υίοά5. 

Το ύψος του κύματος είναι μέτριο , εξαιτίας του μικρού 
αναπτύγματος του πελάγους. 

Εν όψει των προαναφερθέντων η Επιτροπή, αποφασί¬ 
ζει: 

1. Καθορίζει επί του προαναφερθέντος Τοπογραφικού 
Διαγράμματος. 

α) Την οριογραμμή Αιγιαλού με κόκκινη συνεχή πολυ¬ 
γωνική γραμμή 50, 51,52, 53, 54, 55, 56, 57, 58, 59, 60, 61, 
62, 63, 64, 65, 66, 67, 68, της οποίας οι κορυφές εξασφα¬ 
λίζονται με ορθογώνιες συντεταγμένες από το Κρατικό 
Τ ριγωνομετρικό Δίκτυο. 

β) Την οριογραμμή της Παραλίας με κίτρινη συνεχή πο¬ 
λυγωνική γραμμή 50', 5 Τ, 52', 53', 54', 55', 56', 57', 58', 59', 
60', 61', 62', 63', 64', 65', 66', 67', παράλληλη της οριο- 
γραμμήςτου Αιγιαλού σε σταθερή απότσαση 10 μέτρων. 

2. Δεν υπάρχουν ενδείξεις για την ύπαρξη παλαιού Αι- 
γιαλού,το οποίο θα βεβαιωθεί από το Γ.Ε.Ν. 

Ο Πρόεδρος 
ΝΙΚΟΣ ΤΣΟΥΡΟΣ 

Τα μέλη 

ΛΕΜΟΝΙΑ Π. ΔΗΜΗΤΡΑΚΗ 
ΜΙΧΑΗΛ ΠΑΡΙΑΡΟΣ 
ΣΤΑΜΑΤΗΣ ΜΕΝΔΩΝΙΔΗΣ 
ΕΥΣΤΡΑΤΙΟΣ ΔΟΥΛΔΟΥΡΗΣ 

ΔΗΜΟΣΙΟΥ 





















































